
Dunaszekcső Községi Önkormányzat Képviselő-testülete

Bár Községi Önkormányzat Képviselő-testülete
K/1/2011.

Jegyzőkönyv
Készült a Dunaszekcső községi  Önkormányzat Képviselő-testülete és a Bár Községi Önkormányzat Képviselő-testülete 2011. február 14. napján megtartott közös üléséről.
Jelen vannak: Dunaszekcső
	Faller János
	polgármester

	Szabó Gergely
	alpolgármester

	Dr.Metz Judit

Dr.Miklósa Mónika

Prucs András

Sándor József
	képviselők

	Pest Éva  körjegyző

Mózes Gábor pü.főea
	


Igazoltan távol: Bíró Zsolt
                  Bár

	Weitzl Magdolna 
	polgármester

	Erős Istvánné

Müllerlei Imre
Pankotai Tamás 
	alpolgármester
képviselők


              Igazoltan távol: Arányiné Berlinger Anna
Faller János polgármester köszönti a megjelenteket, megállapítja, hogy az ülés határozatképes, mert a megválasztott 7 fő képviselő közül 6 fő az ülésen megjelent. Weitzl Magdolna polgármester köszönti a megjelenteket, megállapítja, hogy az ülés határozatképes, mert a megválasztott polgármester és 3 fő képviselő megjelent.  

Faller János polgármester javaslatot tesz az ülés napirendi pontjaira, melyet a testületek újabb javaslat nélkül az alábbiak szerint egyhangúlag elfogadnak:

1.) A Körjegyzőség 2011. évi költségvetése
előterjesztő: Faller János polgármester, Weitzl Magdolna polgármester

2.) A köztisztviselők cafetéria juttatása

előterjesztő: Faller János, Weitzl Magdolna polgármester

3.) A Körjegyzőség ügyrendjének módosítása

előterjesztő: Pest Éva körjegyző

4.) A két község ivóvíz- és szennyvízrendszerének üzemeltetéséről

      előterjesztő: Polgármesterek

1. napirendi pont: Faller János polgármester: Elkészült a körjegyzőség költségvetésének tervezete. Felkéri Mózes Gábort, hogy szóbeli előterjesztését tegye meg. 

Mózes Gábor:  Dunaszekcső lakosságszáma 2105 fő, Báré 587 fő. A bevételek és a kiadások e számokkal kerültek felosztásra. 

A köztisztviselők létszáma 10 fő. A bérek a hivatalokban dolgozók bérei szerint kerültek kiszámításra, figyelembe véve a személyi változásokat. A dologi kiadások a 2010. évi tényadatok alapján szerepelnek. 
Weitzl Magdolna: A személyi változásra az eltávozó dolgozó miatt kerül sor. A megoldást a lehetőségekhez képest a legoptimálisabb módon fogják a körjegyzővel megoldani.  Január 1-től a könyvelést, a pénzügyi adatszolgáltatást átvette Mózes Gábor, a pénzkezelés azonban továbbra is Bárban folyik. Az álláshely betöltését március 15-től tervezi a körjegyző.
Faller János: Mózes Gábor a vizsgái előtt áll. Jelenleg nincs mérlegképes könyvelő a körjegyzőség állományában. Az átmeneti időszakot megbízási szerződéssel át kell hidalni. 

Müllerlei Imre:  Miért nem könyvelő kerül felvételre? 

Faller János: Néhány hónap a kérdéses. A körjegyzőség eddig is rugalmasan működött és ezután is úgy fog. Mózes Gábor „kinevelte” az önkormányzat, vállalja a feladatot. Később, ha netán szervezeti változásokat kell végrehajtani, és most új könyvelőt igényel Bár, akkor a sajátunkat elküldjük majd? 
Lehet természetesen másképpen is, de annak minden anyagi vonzatát vállalni kell Bárnak. 

További kérdés, hozzászólás nem volt, a dunaszekcsői képviselők 6 szavazattal 0 ellenében a következő határozatot hozták: 

1/2011. (II.14.) Kt. számú határozat

a Körjegyzőség 2011.évi költségvetéséről

 A Képviselő-testület a Dunaszekcső-Bár Községek Körjegyzőségének költségvetését 26.215.051 Ft bevétellel és 26.215.051 Ft kiadással elfogadja. Dunaszekcső Község Önkormányzata a Körjegyzőség működéséhez 17.318.963 Ft önkormányzati hozzájárulást biztosít a 2011.évi költségvetése terhére.

Határidő: azonnal, illetve folyamatosan 2010-ben

Felelős: Faller János polgármester

Bár Községi Önkormányzat Képviselő-testülete 4 szavazattal 0 ellenszavazattal a következő határozatot hozta:

4/2011.(II.14.) Kt.számú határozat 

a Körjegyzőség költségvetéséről

A Képviselő-testület a Dunaszekcső-Bár Községek Körjegyzőségének költségvetését 26.215.051 Ft bevétellel és 26.215.051 Ft kiadással elfogadja. Bár Község Önkormányzata a Körjegyzőség működéséhez 3.777.728 Ft önkormányzati hozzájárulást biztosít a 2011.évi költségvetése terhére. 

Határidő: azonnal, illetve 2011. évben folyamatosan

Felelős: Weitzl Magdolna polgármester 

2. napirendi pont: Faller  János polgármester: Az idei évre módosultak a béren kívüli juttatás szabályai. Javasolja, hogy a köztisztviselők a jogszabályban meghatározott maximum 200.000 Ft –ot kapják meg. 
A dunaszekcsői képviselők 6 szavazattal 0 ellenében a következő határozatot hozták: 

2/2011. (II.14.) Kt. számú határozat

a köztisztviselők béren kívüli juttatásáról

A képviselő-testület a Dunaszekcső-Bár községek körjegyzősége köztisztviselőinek béren kívüli juttatásként 200.000 Ft-ot biztosít.

Határidő: 2011. évben

Felelős: körjegyző
Bár Községi Önkormányzat Képviselő-testülete 4 szavazattal 0 ellenszavazattal a következő határozatot hozta:

5/2011.(II.14.) Kt.számú határozat 

a köztisztviselők béren kívüli juttatásáról

A képviselő-testület a Dunaszekcső-Bár községek körjegyzősége köztisztviselőinek béren kívüli juttatásként 200.000 Ft-ot biztosít.

Határidő: 2011. évben

Felelős: körjegyző
3. napirendi pont: Pest Éva körjegyző: Szóbeli kiegészítést nem kíván tenni, kéri az ügyrend módosításának elfogadását.

A Dunaszekcső község Önkormányzatának képviselői 6 szavazattal 0 ellenében a következő határozatot hozták: 

3/2011. (II.14.) Kt. számú határozat

a körjegyzőség ügyrendjéről

A képviselő-testület a Dunaszekcső-Bár községek körjegyzősége módosítását, és a változtatásokkal egységes szerkezetbe foglalt Ügyrendet elfogadja

Határidő: azonnal

Felelős: körjegyző
Bár Községi Önkormányzat Képviselő-testülete 4 szavazattal 0 ellenszavazattal a következő határozatot hozta:

6/2011.(II.14.) Kt.számú határozat 

a körjegyzőség ügyrendjéről

A képviselő-testület a Dunaszekcső-Bár községek körjegyzősége módosítását, és a változtatásokkal egységes szerkezetbe foglalt Ügyrendet elfogadja

Határidő: azonnal

Felelős: körjegyző
4. napirendi pont: Faller János polgármester: Az elmúlt időszak legégetőbb problémája az ivóvíz- és szennyvíz szolgáltatás. Egyenlőre „lélegezhető gépen” vagyunk, mi vagyunk a beteg. 
Az ellátásban a dunaszekcsői saját vízről le lehet mondani, nem iható. Bárban jelenleg nincs kút. A szolgáltatás megoldása lehető közösen vagy önállóan. Vagyis a vízre lehet, de a szennyvizet közösen kell megoldani. Ha Bár önállóan lépne, akkor kevesebb lenne a vízdíj. Dunaszekcsőn nagy a veszteség, és lényegesen hosszabb a vezeték hossza.

Ha közösen szervezzük az ellátást, akkor folyamatos tárgyalás, együttműködés kell. Elképzelése az ivóvíz esetében a közös megoldás.

Weitzl Magdolna polgármester: Erről már tárgyalt a bári testület, és mindenképpen a közös megoldást kell szorgalmazni.

Faller János: A két falu nagyobb fogyasztást jelent a szolgáltatónak. Ha kilépünk a DRV-től, akkor már nem sok település marad a környéken a DRV-nek. 

A faluban élő DRV-s dolgozókat fel kellene vállalnia az új szolgáltatónak, mert ha nem, akkor mi lesz ezekkel az emberekkel. Lehet a Kft-nk is az üzemeltető. Július végére már ki kell írni a közbeszerzést.

Dr.Miklósa Mónia: A közbeszerzés becsült értékét meg kell vizsgálni. 10 évet kell alapul venni. Feltételezhető, hogy a közösségi határt súrolja.  Nyílt eljárást kell lefolytatni. 
Faller János: A közbeszerzés költséggel is jár, nem szabad számításon kívül hagyni. 

Weitzl Magdolna: A kutak felkutatása rengeteg pénzt jelentene.

Faller János: Az ajánlatkérésben azt is meg kellene fogalmazni, hogy az új szolgáltató feladata a saját vízbázis felkutatásáért mindent meg kell tennie. Somberek 4,7 km, onnan is kiépülhet az ellátás. Ez engedélyeztetési eljárást igényel, és legalább 60 millió forint. Ha lenne saját kutunk, akkor más lenne a vízdíj.

Weitzl Magdolna: A saját vízbázis kialakítása és a közbeszerzés együtt nem lesz meg az évvégéig. 

Faller János: Három hónap a közbeszerzés. Elképzelése, hogy az új szolgáltató egy ideig a DRV-től venné a vizet, közben keresné a saját vizet. A környékbeli szolgáltatók 120-150 Ft-ért adják a vizet. 

Weitzl Magdolna: Megoldás lehet a Bátaszékhez csatlakozás is, de még nem kapott pontos választ. Február vége felé kerül a támogatási szerződés aláírására sor. 
Dr. Miklósa Mónika: Fel kell mérni, hogy egyáltalán ki lehet még szolgáltató, kitől kérhetünk és kaphatunk ajánlatot.

Faller János: Ezen a vezetéken csak a DRV-től vehetjük meg a vizet. Ha változás lesz, mindenképpen új vezeték kell, mert különben nem lesz olcsóbb a díj. Ahol több település társult, ott létrehoztak egy kft-t, közös a kiadás és közös a bevétel. 

Március 15. után közös ülést tervezett. Kéri, hogy mindenki gondolkodjon a lehetőségeken. Megpróbál keresni valakit, aki felméri, hogy érdemes-e vizet keresni. A vízellátásra van pályázati lehetőség, de mi nem pályázhatunk, mert van egészséges ivóvizünk. 

Erős Istvánné: Köszöni a tájékoztatást. Laikusok, nem nagyon tudnak ehhez a kérdéshez hozzászólni.

Több napirendi pont nem volt, a polgármesterek az ülést berekesztették.

Kmf.

Faller János 
Weitzl Magdolna
Pest Éva

polgármester
polgármester
körjegyző

